Miss Universe 1966

Ang **Miss Universe 1966** ay ang ika-15 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 16 Hulyo 1966.

Pagkatapos ng kompetisyon, kinoronahan ni Apasra Hongsakula ng Taylandiya si Margareta Arvidsson ng Suwesya bilang Miss Universe 1966. Ito ang pangalawang tagumpay ng Suwesya sa kasaysayan ng kompetisyon. Nagtapos bilang *first runner-up* si Satu Charlotta Östring ng Pinlandiya, habang nagtapos bilang *second runner-up* si Cheranand Savetanand ng Taylandiya.

Mga kandidata mula sa limampu't-walong bansa at teritoryo ang lumahok sa kompetisyong ito. Pinangunahan ni Jack Linkletter ang kompetisyon, samantalang sina Pat Boone at June Lockhart ang nagbigay ng komentaryo sa buong kompetisyon. Ito ang unang edisyon na ipinalabas sa telebisyon gamit ang *colorcast*.

## Kasaysayan 
thumb|Miami Beach Auditorium, ang lokasyon ng Miss Universe 1966|250x250px

### Pagpili ng mga kalahok 
Ang mga kalahok mula sa limampu't-walong mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanyang bansa/teritoryo matapos maging isang *runner-up* sa kanyang kompetisyong pambansa, at isang kandidata ang nailuklok upang kumatawan sa kanyang bansa/teritoryo matapos ang pag-urong ng orihinal na kalahok.

#### Mga pagpalit 
Iniluklok ang *first runner-up* ng Miss Dominion of Canada 1966 na si Marjorie Schofield upang kumatawan sa kaniyang bansa matapos magkasakit si Miss Dominion of Canada 1966 Diane Coulter.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Guam at Guyana, at bumalik ang mga bansang Libano na huling sumali noong 1962; Maruekos na huling sumali noong 1963; at Arhentina, Surinam eat Trinidad at Tobago (bilang Trinidad) na huling sumali noong 1964.

Dapat sanang lalahok si Moomba Queen 1966 Erica McMillan bilang kinatawan ng Australya, ngunit nasawi ito sa isang aksidente. Walang ipinadalang kapalit kay McMillan sa kompetisyon. Hindi sumali sina Lily Chiu ng Hong Kong, Zeineb Lamine ng Tunisya at Susana Regeden ng Urugway dahil sa hindi isiniwalat na dahilan. Hindi sumali ang British Guiana matapos nitong lumaya sa Reyno Unido bilang bansang Guyana. Hindi sumali ang mga bansang Mehiko, Portugal, at Republikang Dominikano matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Hindi sumali sina Danira Miralda Buines ng Honduras at Anna Ellis ng San Vicente dahil sa hindi isiniwalat na dahilan.

## Mga resulta 
### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Ilang mga pagbabago sa pormat ng kompetisyon ang ipinatupad ng Miss Universe. Simula sa edisyong ito, imbis na ipinakilala ang labinlimang *semifinalist* sa paunang kompetisyon, isa-isang tinawag ang labinlimang *semifinalist* sa pangwakas na kompetisyon sa walang partikular na pagkakasunud-sunod. Matapos banggitin ang kanilang bansa, isa-isang nakipanayam ang mga *semifinalist* kay Jack Linkletter. Pagkatapos nito, lumahok sa *swimsuit competition* at *evening gown competition* ang labinlimang *semfinalist,* at kalaunan ay napili ang limang pinalista na lumahok sa *final interview.*

### Komite sa pagpili 
* Konde Sigvard Bernadotte – Konde ng Wisborg, dating Prinsipe ng Suwesya
* Konde Jean de Beaumont – Pranses na politiko, negosyante, at aristokrata
* Anthony Delano – Ingles na manunulat at mamamahayag, *foreign correspondent* ng Daily Mirror
* Philippe Halsman – Latbiyano-Amerikanong litratista
* Dong Kingman – Tsino-Amerikanong pintor
* Eartha Kitt – Amerikanang mang-aawit
* Armi Kuusela – Miss Universe 1952 mula sa Pinlandiya
* Sukich Nimmanheminda – Embahador ng Taylandiya sa Estados Unidos
* Akira Takarada – Hapones na aktor
* Edilson Cid Varela – Brasilenyong mamamahayag
* Earl Wilson – Amerikanong mamamahayag at kolumnista

## Mga kandidata 
Limampu't-walong kandidata ang lumahok para sa titulo.

## Mga tala 

## Mga sanggunian 

## Panlabas na kawing 
* 

Kategorya:1966